Diari Oficial de la Generalitat Valenciana


Sumari del DOGV 9243, del 27-12-2021 (2021/12478)

RESOLUCIÓ de 22 de desembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual s'amplia la dotació pressupostària per a la concessió de les ajudes del Programa d'ajudes al lloguer d'habitatge i del Programa d'ajudes al lloguer per a joves, corresponents al Pla Estatal d'Habitatge 2018-2021, convocades mitjançant resolucions de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9243

Data del DOGV
:   27-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12710


Data del document
:   22-12-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 22 de desembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual s'amplia la dotació pressupostària per a la concessió de les ajudes del Programa d'ajudes al lloguer d'habitatge i del Programa d'ajudes al lloguer per a joves, corresponents al Pla Estatal d'Habitatge 2018-2021, convocades mitjançant resolucions de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana. [2021/12390]  
   
  
Mitjançant resolucions de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, es convocaren per a l'exercici 2021 les ajudes del programa d'ajudes al lloguer d'habitatge i del programa d'ajudes al lloguer per a joves, corresponents al Pla Estatal d'Habitatge 2018-2021 (DOGV núm. 9103, de 09.06.2021), de conformitat amb les bases reguladores aprovades mitjançant Ordre 3/2021, de 13 de maig, de la Vicepresidència Segona i Conselleria d'Habitatge i Arquitectura Bioclimàtica (DOGV 9088, 20.05.2021).  
D'acord amb el que es disposa en l'article tercer de les resolucions abans citades, relatiu al finançament de les ajudes, en el seu apartat 1, estableix que el finançament de les ajudes regulades en les citades convocatòries es farà amb càrrec al capítol IV i a l'aplicació pressupostària 34.44.67.994.44.6 de la línia S8286000, «Pla estatal d'habitatge 2018-2021», dels pressupostos de la Generalitat per a 2021 i 2022, amb l'aportació condicionada de la Generalitat i la del Ministeri de Transports, Mobilitat i Agenda Urbana (abans Ministeri de Foment) a aquesta línia. La quantia total màxima de les ajudes a concedir en l'exercici 2021 serà inicialment de 62.506.431 euros, corresponent 74.417.022 euros a l'aportació del Ministeri de Transports, Mobilitat i Agenda Urbana i 8.951.000 euros a l'aportació de la Generalitat Valenciana. Aquest import s'estima segons la disponibilitat pressupostària de la línia S8286000 i la distribució estimativa entre els programes del Pla Estatal 2018-2021, finançats dins de la mateixa línia. Les ajudes tindran caràcter de despesa pluriennal i la seua distribució entre totes dues convocatòries es contenen en els quadres inclosos en les respectives resolucions de convocatòria, tal com s'indica a continuació:  
  
  
  
No obstant l'anterior, segons disposa la base dècima de l'Ordre 3/2021, de 3 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores del programa d'ajudes al lloguer i del programa d'ajudes al lloguer per a joves, apartat 4, es podrà ampliar l'import global de les ajudes amb què es dote cada convocatòria amb posterioritat a la publicació de les mateixes si resultara insuficient per a atendre les peticions que, presentades dins del termini, acrediten reunir els requisits i altres condicions establides en aquestes bases, d'acord amb la regulació establida en l'article 58 del Reial decret 887/2006, pel qual s'aprova el Reglament de la Llei 38/2003, general de subvencions, tenint en compte el regulat en el conveni de col·laboració i, si escau, els successius acords bilaterals subscrits relatius a la distribució del finançament entre els programes d'ajudes, tal com s'estableix en l'apartat 5 de l'article 6 del Reial decret 106/2018, de 9 de març, pel qual es regula el Pla Estatal d'Habitatge 2018-2021, o bé mitjançant l'aportació de fons propis addicionals sempre que les disponibilitats pressupostàries ho permeten. L'ampliació de la dotació econòmica de la convocatòria es realitzarà mitjançant resolució de la persona titular de la Direcció General d'Emergència Residencial, Funció Social i Observatori de l'Hàbitat i Segregació Urbana. Aquesta resolució es publicarà en el Diari Oficial de la Generalitat Valenciana prèviament a la resolució de concessió de les ajudes. L'efectivitat de la quantia addicional queda condicionada a la disponibilitat efectiva del crèdit en un moment anterior a la resolució de la concessió de les subvencions.  
  
Per Resolució de la Conselleria d'Hisenda i Model Econòmic de data 21 de desembre de 2021 s'ha autoritzat una ampliació de crèdit en l'aplicació 24.02.48.223.27.5 per import de 5.000.000 euros, que implica l'increment de la línia de subvenció de concurrència competitiva S8286, amb el següent detall:  
  
  
Així, d'acord amb el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, s'ha produït un increment de l'import del crèdit pressupostari disponible a conseqüència d'una modificació de crèdit. Al mateix temps, ateses les obligacions derivades de l'exercici pressupostari 2020 amb posterioritat a la publicació de la convocatòria, ha quedat un saldo disponible en la citada línia pressupostària d'1.004.000 euros que també poden ser dedicats a cobrir les ajudes que es concedisquen.  
En conseqüència, com s'han incorporat fons en el mateix programa i línia de subvenció i existeix una resta de crèdit disponible en la línia que poden ser utilitzats per a incrementar la dotació econòmica de les citades convocatòries amb la finalitat de fer arribar les ajudes al nombre més gran de persones beneficiàries possible, conforme al o que s'estableix en els articles citats en el paràgraf precedent, i de conformitat amb l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc  
  
  
Primer. Increment de finançament  
Incrementar les quanties previstes en l'apartat tercer, «Finançament de les ajudes» de les Resolucions de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual es convoquen per a l'exercici 2021 les ajudes del programa d'ajudes al lloguer d'habitatge i del programa d'ajudes al lloguer per a joves corresponents al Pla Estatal d'Habitatge 2018-2021, (DOGV núm. 9103, de 09.06.2021), per import de 6.004.000 euros, de manera que la quantia total màxima de les ajudes a concedir serà de 40.358.175 euros, corresponent la dotació per import de 74.186.725 euros a l'aportació del Ministeri de Transports, Mobilitat i Agenda Urbana (abans Ministeri de Foment) i 15.545.646 euros a l'aportació de la Generalitat. Aquest increment en la dotació econòmica de les convocatòries es distribuirà i aplicarà en el programa d'ajudes al lloguer d'habitatge per import de 5.004.000 euros, i en el programa d'ajudes al lloguer per a joves, per import d'1.000.000,00 euros, amb càrrec a fons propis de l'exercici pressupostari 2021, segons el següent detall:  
  
La modificació de la dotació econòmica de la convocatòria no afecta el termini de presentació de sol·licituds establit en les Resolucions de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana per les quals es va procedir a convocar, per a l'exercici 2021, les ajudes del programa d'ajudes al lloguer d'habitatge i del programa d'ajudes al lloguer per a joves per a 2021.  
  
Segon. Efectes  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
Contra la present resolució, que posa fi a la via administrativa, es podrà interposar, potestativament, recurs de reposició davant l'òrgan que ha dictat l'acte, en el termini d'un mes des de la seua publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comu de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicacio, en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdiccio contenciós-administrativa, i sense perjudici que s'utilitze qualsevol altra via que es considere oportuna.  
  
València, 22 de desembre de 2021.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.